Opri (nimi)

Opri on karjalainen naisen etunimi, joka pohjautuu kreikkalaiseen nimeen Eufrosyne. Suomessa Opri on alkanut yleistyä virallisena etunimenä 1960-luvulla. Edellisellä vuosikymmenellä oli julkaistu Edvin Laineen elokuva Opri (1954).

Digi- ja väestötietoviraston mukaan Suomessa on elokuuhun 2022 mennessä tilastoitu noin 100–120 Opri-nimistä naista. Lisäksi Opri-nimi on ollut ainakin 15 miehellä.

Nimipäivät 
Vuonna 1883 Oprilla oli Kansanvalistusseuran kalenterissa nimipäivä 11. helmikuuta. Nykyään nimi sisältyy Suomen ortodoksiseen kalenteriin ja nimipäivä on 20. maaliskuuta.

Lähteet 

Etunimet